Tuma ilire e Ararës

Tuma ilire e Ararës () është tuma më e famshme për nga madhësia dhe përmbajtja, e gjetur pranë Çavarinit në Glasinac. Ajo i përket kohës së Kulturës Mati - Drilon - Glasinac dhe daton në shekullin VI p.e.s. Emri rrjedh nga fjala arar, e cila është ruajtur në gjuhën shqipe dhe do të thotë "ai që punon arën, lavërtar".https://fjale.al/ararhttps://fjalorthi.com/arar Diametri i saj është 22 metra ndërsa lartësia 1.8 metra.

 Përmbledhje 
Ćiro Truhelka është ai i cili e zbuloi gromillën në vitin 1890. Para tij, rrënojat u gërmuan nga gjuetarët e thesarit. U gjetën shumë objekte bronzi, të rreshtuara përgjatë skajit jugor të tumës në një thellësi prej 0,5 metrash. Fundi lindor ishte i mbushur me copa qymyr dhe hi. Kockat ishin gjysmë të djegura. Kjo do të thotë se i vdekuri është djegur në një pirg dheu më pas është ndërtuar një varr prej guri.

Pranë këtij vendi u gjetën një skelet i ruajtur, disa bizhuteri më të thjeshta dhe armë hekuri: një shtizë e ngushtë e gjatë, një shtizë tjetër më e vogël, një sëpatë lufte me teh në të dyja anët. Ndër bizhuteritë e gjetura: 10 kopsa në formë kryqi të dyfishtë, disa kopsa të rrumbullakëta me dorezë të gjatë dhe disa bombaka. Supozohet se ky është një ushtar që ka vdekur së bashku me udhëheqësin e tij, kështu që ai është varrosur pranë tij, ose ndoshta një shërbëtor. 

Rripat astragale që i përkasin kulturës kelte u gjetën gjithashtu në tumën e varrimit në Arara. Në atë kohë, Panonia ishte e populluar nga fisi iliro-kelt Skordiskët. Tuma e varrimit të Ararës nuk është pjesë e ndonjë nekropoli më të madh tumash, edhe nëse ka disa në afërsi të tij. Kjo tregon se në kohën e krijimit të këtij varri, sundimtarët filluan të ndaheshin nga princat e zakonshëm dhe se varret e tyre ishin në një vend të veçantë dhe të izoluar. Përmbajtja e varrit flet për pasurinë dhe ndarjen e tyre nga pjesa tjetër e popullsisë.

 Shih edhe 
 Tumat
 Tumat ilire
 Lista e tumave ilire
 Kultura Mati-Drilon-Gllasiac

 Referime 

Kategoria:Lokalitete arkeologjike ilire në Bosnje dhe Hercegovinë